CELEX: 32010R0558
Language: ro
Date: 2010-06-24 00:00:00
Title: Regulamentul (UE) nr. 558/2010 al Comisiei din 24 iunie 2010 de modificare a anexei III la Regulamentul (CE) nr. 853/2004 al Parlamentului European și al Consiliului de stabilire a unor norme specifice de igienă care se aplică alimentelor de origine animală  (Text cu relevanță pentru SEE )

25.6.2010   
            
            
               RO
            
            
               Jurnalul Oficial al Uniunii Europene
            
            
               L 159/18
            
         REGULAMENTUL (UE) NR. 558/2010 AL COMISIEI
   din 24 iunie 2010
   de modificare a anexei III la Regulamentul (CE) nr. 853/2004 al Parlamentului European și al Consiliului de stabilire a unor norme specifice de igienă care se aplică alimentelor de origine animală
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (1), în special articolul 10 alineatul (1),
   întrucât:
   
               (1)
            
            
               Regulamentul (CE) nr. 853/2004 stabilește norme specifice de igienă care se aplică produselor alimentare de origine animală. El prevede, printre altele, că operatorii din sectorul alimentar pot introduce pe piață produse de origine animală numai dacă au fost preparate și manipulate exclusiv în unități care îndeplinesc cerințele relevante de la anexa III la regulamentul respectiv.
            
         
               (2)
            
            
               În anexa III secțiunea I capitolul VII din Regulamentul (CE) nr. 853/2004 se prevede că carnea de ungulate domestice poate fi transportată înainte ca temperatura solicitată în temeiul regulamentului respectiv să fie atinsă, în cazul în care autoritatea competentă autorizează acest lucru pentru a permite producția de produse specifice, cu respectarea anumitor condiții.
            
         
               (3)
            
            
               Conform cunoștințelor acceptate referitoare la criteriile microbiologice și de temperatură adecvate, o dispoziție similară ar fi benefică pentru producția de foie gras, pentru a permite utilizarea unor metode tradiționale de producție.
            
         
               (4)
            
            
               Congelarea efectuată imediat după sacrificare și refrigerarea reduc la minimum creșterea bacteriilor și, prin urmare, sarcina microbiologică în cursul decongelării. În mod asemănător cu dispozițiile deja stabilite pentru carnea de ungulate domestice, carnea provenită de la păsări de curte și lagomorfe destinată congelării ar trebui congelată fără nicio întârziere nejustificată după sacrificare și refrigerare. Prin urmare, este adecvat să se modifice în consecință anexa III secțiunea II capitolul V din Regulamentul (CE) nr. 853/2004.
            
         
               (5)
            
            
               Normele prevăzute în anexa III secțiunea VII capitolul II din Regulamentul (CE) nr. 853/2004 includ cerințe specifice pentru moluște bivalve vii, echinoderme vii, tunicate vii și gasteropode marine vii, în ceea ce privește clasificarea microbiologică a zonelor de producție.
            
         
               (6)
            
            
               Articolul 6 din Regulamentul (CE) nr. 853/2004 al Parlamentului European și al Consiliului (2) prevede că statele membre trebuie să se asigure că producția și introducerea pe piață a moluștelor bivalve vii, echinodermelor vii, tunicatelor vii și gasteropodelor marine vii fac obiectul unor controale oficiale, astfel cum se prevede în anexa II la regulamentul respectiv.
            
         
               (7)
            
            
               Anexa II la regulamentul menționat anterior prevede că zonele de producție trebuie clasificate în funcție de nivelul de contaminare cu materii fecale. Animalele cu hrănire prin filtrare, cum ar fi moluștele bivalve, pot acumula microorganisme care reprezintă un risc pentru sănătatea publică.
            
         
               (8)
            
            
               Gasteropodele marine nu sunt în general animale cu hrănire prin filtrare. Prin urmare, se poate considera ca fiind slab riscul acumulării de microorganisme legat de contaminarea cu materii fecale. În plus, nicio informație epidemiologică nu indică existența unei legături între dispozițiile care prevăd clasificarea zonelor de producție și riscurile pentru sănătatea publică asociate gasteropodelor marine care nu se hrănesc prin filtrare. Din acest motiv, astfel de gasteropode marine ar trebui excluse din dispozițiile privind clasificarea zonelor de producție, astfel cum se stabilește în anexa III secțiunea VII capitolul II din Regulamentul (CE) nr. 853/2004.
            
         
               (9)
            
            
               Anexa III secțiunea VII capitolul VI din Regulamentul (CE) nr. 853/2004 prevede doar faptul că pachetele individuale cu moluște bivalve vii remise direct consumatorului trebuie să fie închise și să rămână astfel după plecarea de la centrul de expediere până la prezentarea acestora spre vânzare către consumatorul final. Prin urmare, alte tipuri de pachete cu moluște bivalve vii nu sunt vizate de cerința respectivă. În interesul sănătății publice, este adecvat să se modifice cerința menționată astfel încât toate pachetele cu moluște bivalve vii să rămână închise până în momentul în care sunt prezentate consumatorului final.
            
         
               (10)
            
            
               Anexa III secțiunea VII capitolul IX din Regulamentul (CE) nr. 853/2004 stabilește condiții specifice pentru pectinidele recoltate în afara zonelor de producție clasificate. Astfel de cerințe ar trebui să se aplice, de asemenea, gasteropodelor marine vii care nu se hrănesc prin filtrare. Punctul 4 din capitolul respectiv stabilește norme specifice pentru ambalarea pectinidelor. Este adecvat ca cerințele aplicabile ambalajelor moluștelor bivalve vii transportate de la centrul de expediere până la punctul de vânzare să se aplice și pectinidelor și gasteropodelor marine care nu se hrănesc prin filtrare recoltate în afara zonelor de producție clasificate.
            
         
               (11)
            
            
               Anexa III secțiunea VIII capitolul III punctul A din Regulamentul (CE) nr. 853/2004 stabilește cerințele pentru manipularea produselor pescărești proaspete. Definiția produselor pescărești proaspete prevăzută la punctul 3.5 din anexa I la regulamentul respectiv nu include produsele pescărești neprelucrate decongelate și produsele pescărești proaspete la care s-au adăugat aditivi alimentari în conformitate cu legislația adecvată pentru a garanta conservarea acestora. În vederea asigurării coerenței legislației Uniunii, acestor produse ar trebui să li se aplice aceleași cerințe ca în cazul produselor pescărești proaspete.
            
         
               (12)
            
            
               Anexa III secțiunea VIII capitolul VII punctul 2 și capitolul VIII punctul 1 litera (b) din Regulamentul (CE) nr. 853/2004 prevede, pentru peștii întregi congelați în saramură și destinați industriei conservelor, o derogare de la obligația generală de a menține produsele de pescărie congelate la o temperatură care să nu depășească – 18 °C. Peștii întregi congelați în saramură trebuie ținuți la o temperatură care să nu depășească – 9 °C.
            
         
               (13)
            
            
               Conform practicilor comune de utilizare a saramurii pentru congelarea peștilor întregi destinați industriei conservelor, atunci când peștii întregi congelați în saramură și destinați industriei conservelor sunt scoși din saramura utilizată pentru procesul de congelare, nu este necesară o reducere suplimentară a temperaturii prin alte mijloace la cel mult – 18 °C.
            
         
               (14)
            
            
               Anexa III secțiunea XIV capitolul 1 punctul 1 și secțiunea XV capitolul I punctul 1 din Regulamentul (CE) nr. 853/2004 stabilește cerințele pentru materiile prime utilizate pentru producția de gelatină și colagen care urmează să fie utilizate în produse alimentare.
            
         
               (15)
            
            
               În ianuarie 2005, Autoritatea Europeană pentru Siguranța Alimentară a publicat un aviz științific privind siguranța colagenului și o metodă de prelucrare pentru producția de colagen (3). Conform acestui aviz, utilizarea oaselor pentru producția de colagen nu ar trebui considerată ca fiind un risc pentru sănătatea publică. Prin urmare, este adecvat să se stabilească cerințele privind prelucrarea în conformitate cu avizul EFSA și să se specifice că oasele utilizate ca materii prime trebuie să fie diferite de materialele cu risc specificat definite în Regulamentul (CE) nr. 999/2001 al Parlamentului European și al Consiliului din 22 mai 2001 de stabilire a unor reglementări pentru prevenirea, controlul și eradicarea anumitor forme transmisibile de encefalopatie spongiformă (4). Anexa III secțiunea XV capitolul I punctul 1 ar trebui să se modifice în consecință.
            
         
               (16)
            
            
               În vederea asigurării coerenței legislației Uniunii, anexa III secțiunea XIV capitolul I punctul 1 și capitolul III punctul 1 din Regulamentul (CE) nr. 853/2004 privind materiile prime utilizate pentru producția de gelatină ar trebui să se modifice în consecință.
            
         
               (17)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Anexa III la Regulamentul (CE) nr. 853/2004 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 24 iunie 2010.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 139, 30.4.2004, p. 55.
   
      (2)  JO L 139, 30.4.2004, p. 206.
   
      (3)  Avizul Grupului științific privind riscurile biologice (BIOHAZ) privind siguranța colagenului și o metodă de prelucrare pentru producția de colagen adoptat la 26 ianuarie 2005.
   
      (4)  JO L 147, 31.5.2001, p. 1.
   
      ANEXĂ
      Anexa III la Regulamentul (CE) nr. 853/2004 se modifică după cum urmează:
      
                  1.
               
               
                  în secțiunea II capitolul V, punctele 3 și 4 se înlocuiesc cu următorul text:
                  
                              „3.
                           
                           
                              De îndată ce este tranșată și, după caz, ambalată, carnea trebuie să fie refrigerată la o temperatură care nu depășește 4 °C.
                           
                        
                              4.
                           
                           
                              Carnea trebuie să ajungă la o temperatură care nu depășește 4 °C înainte de transport și să fie menținută la această temperatură în timpul transportului. Cu toate acestea, în cazul în care autoritatea competentă autorizează acest lucru, ficatul destinat producției de foie gras poate fi transportat la o temperatură care depășește 4 °C, cu condiția ca:
                              
                                          (a)
                                       
                                       
                                          acest transport să se efectueze în conformitate cu cerințele prevăzute de autoritatea competentă pentru transportul de la o unitate dată la alta; și
                                       
                                    
                                          (b)
                                       
                                       
                                          carnea să părăsească abatorul sau o sală de tranșare imediat și transportul să nu dureze mai mult de două ore.
                                       
                                    
                        
                              5.
                           
                           
                              Carnea provenită de la păsări de curte și lagomorfe destinată congelării trebuie congelată fără nicio întârziere nejustificată.
                           
                        
                              6.
                           
                           
                              Carnea expusă trebuie depozitată și transportată separat de carnea ambalată, cu excepția cazului în care aceasta este depozitată sau transportată în momente diferite sau astfel încât ambalajul și modul de depozitare sau de transport să nu poată constitui o sursă de contaminare pentru carne.”;
                           
                        
            
                  2.
               
               
                  secțiunea VII se modifică după cum urmează:
                  
                              (a)
                           
                           
                              în partea introductivă a secțiunii respective, punctul 1 se înlocuiește cu următorul text:
                              
                                          „1.
                                       
                                       
                                          Prezenta secțiune se aplică moluștelor bivalve vii. Cu excepția dispozițiilor privind purificarea, aceasta se aplică, de asemenea, echinodermelor, tunicatelor și gasteropodelor marine vii. Dispozițiile privind clasificarea zonelor de producție prevăzute în capitolul II partea A din secțiunea respectivă nu se aplică gasteropodelor marine care nu se hrănesc prin filtrare.”;
                                       
                                    
                        
                              (b)
                           
                           
                              în capitolul VI, punctul 2 se înlocuiește cu următorul text:
                              
                                          „2.
                                       
                                       
                                          Toate pachetele cu moluște bivalve vii care părăsesc centrul de expediere sau sunt destinate unui alt centru de expediere trebuie să fie închise. Pachetele cu moluște bivalve vii destinate vânzării cu amănuntul trebuie să rămână închise până la prezentarea acestora spre vânzare către consumatorul final.”;
                                       
                                    
                        
                              (c)
                           
                           
                              capitolul IX se înlocuiește cu următorul text:
                              „CAPITOLUL IX:   CERINȚE SPECIFICE CARE SE APLICĂ PECTINIDELOR ȘI GASTEROPODELOR MARINE CARE NU SE HRĂNESC PRIN FILTRARE RECOLTATE ÎN AFARA ZONELOR DE PRODUCȚIE CLASIFICATE
                              Operatorii din sectorul alimentar care recoltează pectinide și gasteropode marine care nu se hrănesc prin filtrare în afara zonelor de producție clasificate sau care manipulează astfel de pectinide și/sau astfel de gasteropode marine trebuie să respecte următoarele cerințe:
                              
                                          1.
                                       
                                       
                                          pectinidele și gasteropodele marine care nu se hrănesc prin filtrare pot fi introduse pe piață numai în cazul în care sunt recoltate și manipulate în conformitate cu dispozițiile din capitolul II partea B și respectă standardele stabilite în capitolul V, astfel cum se dovedește printr-un sistem de autocontrol;
                                       
                                    
                                          2.
                                       
                                       
                                          în plus, atunci când datele care provin de la programele de monitorizare oficiale permit autorității competente să clasifice fondurile pescărești - după caz, în colaborare cu operatorii din sectorul alimentar -, se aplică pectinidelor, prin analogie, dispozițiile din capitolul II partea A;
                                       
                                    
                                          3.
                                       
                                       
                                          pectinidele și gasteropodele marine care nu se hrănesc prin filtrare pot fi introduse pe piață în vederea consumului uman numai prin licitație, prin intermediul unui centru de expediere sau al unei unități de prelucrare. Atunci când manipulează pectinide și/sau astfel de gasteropode marine, operatorii din sectorul alimentar care își desfășoară activitatea în astfel de unități trebuie să informeze autoritatea competentă în acest sens și, în ceea ce privește centrele de expediere, să respecte cerințele relevante din capitolele III și IV;
                                       
                                    
                                          4.
                                       
                                       
                                          operatorii din sectorul alimentar care manipulează pectinide și gasteropode marine vii care nu se hrănesc prin filtrare trebuie să respecte:
                                          
                                                      (a)
                                                   
                                                   
                                                      cerințele din capitolul I punctele 3-7 privind documentele, după caz. În acest caz, documentul de înregistrare trebuie să indice clar locul unde se află zona de recoltare a pectinidelor și/sau a gasteropodelor marine vii; sau
                                                   
                                                
                                                      (b)
                                                   
                                                   
                                                      cerințele din capitolul VI punctul 2 privind închiderea tuturor pachetelor conținând pectinide vii și gasteropode marine vii expediate în vederea vânzării cu amănuntul și din capitolul VII privind marcajul de identificare și etichetarea.”;
                                                   
                                                
                                    
                        
            
                  3.
               
               
                  secțiunea VIII se modifică după cum urmează:
                  
                              (a)
                           
                           
                              în partea introductivă a secțiunii respective, punctul 1 se înlocuiește cu următorul text:
                              
                                          „1.
                                       
                                       
                                          Prezenta secțiune nu se aplică moluștelor bivalve, echinodermelor, tunicatelor și gasteropodelor marine în cazul în care sunt încă vii în momentul introducerii pe piață. Cu excepția capitolelor I și II, ea se aplică acestor animale atunci când nu sunt introduse pe piață vii, caz în care acestea trebuie să fi fost obținute în conformitate cu secțiunea VII.
                                          Ea se aplică produselor pescărești neprelucrate decongelate și produselor pescărești proaspete la care s-au adăugat aditivi alimentari în conformitate cu legislația adecvată a Uniunii.”;
                                       
                                    
                        
                              (b)
                           
                           
                              în capitolul VII, punctul 2 se înlocuiește cu următorul text:
                              
                                          „2.
                                       
                                       
                                          Produsele pescărești congelate trebuie să fie ținute la o temperatură care să nu depășească – 18 °C în toată masa produsului; cu toate acestea, peștii întregi congelați inițial în saramură și destinați industriei conservelor pot fi ținuți la o temperatură care să nu depășească – 9 °C.”;
                                       
                                    
                        
                              (c)
                           
                           
                              în capitolul VIII, punctul 1 litera (b) se înlocuiește cu următorul text:
                              
                                          „(b)
                                       
                                       
                                          produsele pescărești congelate, cu excepția peștilor întregi congelați inițial în saramură și destinați industriei conservelor, trebuie să fie ținute în timpul transportului la o temperatură omogenă în toată masa produsului care să nu depășească – 18 °C, fiind tolerate scurte fluctuații înspre limita superioară de cel mult 3 °C.”;
                                       
                                    
                        
            
                  4.
               
               
                  în secțiunea XIV capitolul I, punctul 1 litera (a) se înlocuiește cu următorul text:
                  
                              „(a)
                           
                           
                              oasele, altele decât materialele cu risc specificat astfel cum sunt definite la articolul 3 alineatul (1) litera (g) din Regulamentul (CE) nr. 999/2001 al Parlamentului European și al Consiliului (1);
                           
                        
            
                  5.
               
               
                  secțiunea XV se modifică după cum urmează:
                  
                              (a)
                           
                           
                              în capitolul I, punctul 1 se înlocuiește cu următorul text:
                              
                                          „1.
                                       
                                       
                                          Următoarele materii prime pot fi utilizate pentru producția de colagen care urmează să fie utilizat în produse alimentare:
                                          
                                                      (a)
                                                   
                                                   
                                                      oasele, altele decât materialele cu risc specificat, astfel cum sunt definite la articolul 3 alineatul (1) litera (g) din Regulamentul (CE) nr. 999/2001;
                                                   
                                                
                                                      (b)
                                                   
                                                   
                                                      pielea de rumegătoare de crescătorie;
                                                   
                                                
                                                      (c)
                                                   
                                                   
                                                      pielea de porc;
                                                   
                                                
                                                      (d)
                                                   
                                                   
                                                      pielea de păsări de curte;
                                                   
                                                
                                                      (e)
                                                   
                                                   
                                                      tendoanele și nervii;
                                                   
                                                
                                                      (f)
                                                   
                                                   
                                                      pielea de vânat sălbatic; și
                                                   
                                                
                                                      (g)
                                                   
                                                   
                                                      pielea și oasele de pește.”;
                                                   
                                                
                                    
                        
                              (b)
                           
                           
                              în capitolul III, punctul 1 se înlocuiește cu următorul text:
                              
                                          „1.
                                       
                                       
                                          Procesul de fabricare a colagenului trebuie să garanteze că:
                                          
                                                      (a)
                                                   
                                                   
                                                      toate oasele de rumegătoare care provin de la animale născute, crescute sau sacrificate în țări sau regiuni prezentând un risc de ESB controlat sau nedeterminat în conformitate cu articolul 5 din Regulamentul (CE) nr. 999/2001 sunt supuse unui procedeu care garantează că toate oasele sunt fin măcinate, degresate cu apă caldă și tratate cu acid clorhidric diluat (la o concentrație minimă de 4 % și un pH < 1,5) timp de cel puțin două zile; acest tratament trebuie să fie urmat de adaptarea pH-ului prin utilizarea unui tratament acid sau alcalin urmat de una sau mai multe clătiri, de o filtrare și de o extruziune sau de un procedeu echivalent autorizat;
                                                   
                                                
                                                      (b)
                                                   
                                                   
                                                      materiile prime, altele decât cele menționate la litera (a), sunt supuse unui tratament care constă în spălare, adaptare a pH-ului prin utilizarea unui tratament acid sau alcalin urmat de una sau mai multe clătiri, de o filtrare și de o extruziune sau de un procedeu echivalent autorizat. Etapa extruziunii poate fi omisă atunci când se produce colagen cu masă moleculară mică din materii prime care nu provin de la animale rumegătoare.”
                                                   
                                                
                                    
                        
            
         (1)  JO L 147, 31.5.2001, p. 1.”